Түркістанда республикалық оқушылар айтысы өтті
DATE: 17:56, 13 Желтоқсан 2021 | GMT +5
TITLE: Түркістанда республикалық оқушылар айтысы өтті
URL: https://kaz.inform.kz/news/turkistanda-respublikalyk-okushylar-aytysy-otti_a3873943/
META: DATE: 17:56, 13 Желтоқсан 2021 | GMT +5
TOTAL WORDS: 126
AUTHOR(S):
TEXT: Түркістан облысының адами әлеуетті дамыту басқармасы, Түркістан қаласының адами әлеуетті дамыту бөлімі, Оқушылар сарайы мен «Балалар мен жасөспірімдер орталығы» бірлесе ұйымдастырған додаға Алматы, Қызылорда, Жамбыл және алыс-жақын аудан, қалалардан 12 жас айтыскер қатысты. Сахнаға шыққан жас айтыскерлердің сөз саптауын Досалы Есет, Бекмұрат Анарбаев, Балалар және жасөспірімдер орталығының бұқаралық бөлім меңгерушісі Емен Саметов бағалады. Екі сағатқа созылған айтыстың қорытындысы бойынша республикалық оқушылар айтысының жүлделі III орындарын Елсияр Құлахмет, Сапархан Аллажар, Даниял Болысбек иеленді. Ал II орынды Элдар Әмірхан және Тәңірберді Болат өзара бөліссе, I орынды Айсұлу Жүнісбек иеленді. Ал бас жүлде Алматы облысынан келген Ақнұр Зинуллаға бұйырды. Оза шапқан дүлдүлдерді Түркістан облысының адами әлеуетті дамыту басқармасының басшысы Рақымбек Жолаев марапаттады. Айтысқа Түркістан облыстық кәсіподақ комитеті демеушілік жасады. Барлық айтыскер ақындарға арнайы алғыс хаттар мен бағалы сыйлықтар табысталды
